Pta-man (58) kritiek ná huisrooftog | Maroela Media
'n 58-jarige man van Rietfontein in Pretoria is in 'n bedenklike toestand in die hospitaal nadat hy Vrydagaand erg vermink en aangerand is tydens 'n huisrooftog.
Volgens 'n polisieverklaring is die man met 'n ystervoorwerp geslaan en verskeie kere in die lyf gesteek.
Die verdagte het toegang tot die huis verkry deur middel van die sekuriteitsdeur aan die agterkant van die huis wat met 'n onbekende voorwerp oopgedwing is.
Die rower het die man onkant in sy kombuis betrap waarna 'n struweling tussen hulle ontstaan het.
Die man is etlike ure later deur sy vriendin in die huis ontdek. Hy het sy bewussyn verloor weens talle wonde aan sy kop en liggaam, en is in 'n kritieke toestand so spoedig moontlik na die hospitaal gebring.
Volgens die polisie is daar slegs 'n selfoon vermis. In dié stadium kan hulle nog geen aannames oor die motief maak nie.
Die man was Saterdagoggend steeds in 'n kritieke toestand in die hospitaal. Die vrou kry ook berading.
Die Pretoria Moot-polisie vra dat enigiemand met inligting die noodlyn by 086 010 111 skakel of die Pretoria Moot SAPD regstreeks nader by 012 353 5441.
Polisie waarsku teen kitsbank-slenter
Die motief? Aanranding, met die doel om ernstig te beseer of the dood. Wat anders?
Dis al wat 'n lewe in Suid-Afrika werd is – 'n tweedehandse selfoon!!!! Dis om van siek te word!!!
Huisrooftog???????? Sterkte aan die man, hoop en bid jy word gou gesond
Kyk na die ouderdomme van die slagoffers. Absolute etniese suiwering of anders gestel. Volksmoord!!! Net soos die grensoorlog uit ander lande beplan is word die moorde op ons nou ook so gedoen. Die wiel is besig om te draai.